《妇病自春晚始剧至六月四日竟不复生感触所缘记以哀响都得二十三章焚之榇前以代诔哭 其四》
清代·姚燮

自汝为我妇，十载九出门。每计一载中，数月与汝亲。

馀月我在客，独梦依舟轮。抱影汝亦独，如我含酸辛。

酸辛汝自知，舍我谁与陈？我归亦不陈，使汝郁复湮。

杜鹃愁荒山，安识园花春。银瓶宜挹浆，怜汝深潭堙。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。